Hagkaupum hefur ekki borist nein kvörtun vegna maðka í sælgæti úr nammilandi einnar verslunar fyrirtækisins . Tölvupóstur þess efnis gengur nú milli manna . „ Okkur hefur ekki borist nein kvörtun um slíkt , “ segir Gunnar Ingi Sigurðsson , framkvæmdastjóri Hagkaupa . Í tölvupóstinum segir að viðskiptavinur hafi sturtað namminu í stóra skál þegar heim var komið og séð litla maðka í því . Jafnframt segir að viðskiptavinurinn hafi farið með sælgætispokann aftur í viðkomandi verslun og að þar hafi honum verið mútað með peningum til þess að þegja yfir þessu . „ Við vísum þessu algerlega á bug . Þetta er hreinn rógburður . Okkur dytti þetta aldrei í hug , “ segir Gunnar Ingi .